techiaith/cofnodycynulliad_en-cy huggingface dataset:
English: Llywydd, I'm very pleased to make that commitment, because Newport City Council I think is a real example of a local authority with ambition for the regeneration of its city centre, and a willingness to work in partnership with the Welsh Government, where we are able to provide assistance to them in doing so. There are many examples of this that John Griffiths has referred to, from the Ringland community hub in his own constituency - visited recently by my colleague Hannah Blythyn - to the £17 million Connecting Commercial Street programme. And as I said in my original answer, Llywydd, there are a series of potential further investments in Newport, whether it's the Tirion Homes investment on the former Whiteheads steelworks site - and I'm very pleased to see an application from the city council to the Welsh Government's £5 million fund for green infrastructure and biodiversity in urban areas, and particularly looking forward to working with the city council on the initiative that was announced some weeks ago by the Welsh Government, where we had to provide new powers to local authorities and a £13.6 million fighting fund to tackle blight caused by abandoned buildings in towns and cities across Wales. And I know that Newport council has put forward a number of buildings where they think using the powers and the funding will allow them to regenerate those buildings, to prevent the blight that they currently cause to surrounding areas, and to bring them back into genuinely beneficial use.
Welsh: Llywydd, rwy'n falch iawn o wneud yr ymrwymiad hwnnw, oherwydd rwy'n credu bod Cyngor Dinas Casnewydd yn enghraifft wirioneddol o awdurdod lleol sydd ag uchelgais ar gyfer adfywio canol ei ddinas, a pharodrwydd i weithio mewn partneriaeth â Llywodraeth Cymru, lle'r ydym ni'n gallu rhoi cymorth iddyn nhw i wneud hynny. Ceir llawer o enghreifftiau o'r hyn y mae John Griffiths wedi cyfeirio atyn nhw, o ganolfan gymunedol Ringland yn ei etholaeth ef ei hun - yr ymwelodd fy nghyd-Weinidog Hannah Blythyn â hi'n ddiweddar - i raglen gwerth £17 miliwn Connecting Commercial Street. Ac fel y dywedais yn fy ateb gwreiddiol, Llywydd, ceir cyfres o fuddsoddiadau pellach posibl yng Nghasnewydd, boed hynny'n fuddsoddiad Cartrefi Tirion ar hen safle gwaith dur Whiteheads - ac rwy'n falch iawn o weld cais gan gyngor y ddinas i gronfa Llywodraeth Cymru o £5 miliwn ar gyfer seilwaith gwyrdd a bioamrywiaeth mewn ardaloedd trefol, ac yn edrych ymlaen yn arbennig at weithio gyda chyngor y ddinas ar y fenter a gyhoeddwyd rai wythnosau yn ôl gan Lywodraeth Cymru, pan oedd rhaid i ni ddarparu pwerau newydd i awdurdodau lleol a chronfa ymladd o £13.6 miliwn i fynd i'r afael â malltod sy'n cael ei achosi gan adeiladau segur mewn trefi a dinasoedd ledled Cymru. A gwn fod cyngor Casnewydd wedi cyflwyno nifer o adeiladau lle maen nhw'n meddwl y bydd defnyddio'r pwerau a'r cyllid yn caniatáu iddyn nhw ailwampio'r adeiladau hynny, i atal y malltod y maen nhw'n ei achosi ar hyn o bryd i'r ardaloedd o'u cwmpas, ac i ddod â nhw yn ôl i ddefnydd gwirioneddol fuddiol.
English: First Minister, research by the Local Data Company shows that Wales has the highest shop-closure rates in the United Kingdom. In the first half of the last year, the number of shops in Newport fell by 3.5 per cent. The Welsh Retail Consortium points out that retail accounts for over a quarter of the business rate take in Wales. Although small business rate relief and transitional rate relief are a welcome recognition of the need to keep down costs for firms, three quarters of the retail employment is with firms who do not qualify for this. First Minister, do you agree that the existence of such relief schemes demonstrates the urgent need to reform business rates in Wales to help regenerate city centres such as Newport?
Welsh: Prif Weinidog, mae gwaith ymchwil gan y Local Data Company yn dangos bod gan Gymru y cyfraddau cau siopau uchaf yn y Deyrnas Unedig. Yn hanner cyntaf y flwyddyn ddiwethaf, gostyngodd nifer y siopau yng Nghasnewydd gan 3.5 y cant. Mae Consortiwm Manwerthu Cymru yn nodi bod manwerthu yn gyfrifol am dros chwarter yr ardrethi busnes sy'n cael eu talu yng Nghymru. Er bod rhyddhad ardrethi i fusnesau bach a rhyddhad ardrethi trosiannol yn gydnabyddiaeth i'w chroesawu o'r angen i gadw costau i lawr i gwmnïau, mae tri chwarter y gyflogaeth fanwerthu gyda chwmnïau nad ydyn nhw'n gymwys ar gyfer hyn. Prif Weinidog, a ydych chi'n cytuno bod bodolaeth cynlluniau rhyddhad o'r fath yn dangos yr angen dybryd i ddiwygio ardrethi busnes yng Nghymru er mwyn helpu i adfywio canol dinasoedd fel Casnewydd?
English: Llywydd, I agree that there is a case for the reform of the business rate system. It's why we will bring forward proposals to reform the appeals system. It's why we've agreed to bring forward by a year the re-rating exercise for business properties. But if I understood the Member's suggestion rightly, I would not agree that what we need to do is to reform the help that we offer small businesses in Wales in order to siphon help away from them and to provide it to large multinational retail outlets. The nature of the retail high street is changing, and it's certainly changing in Newport, and old ways of just trying to make the previous model work faster will not sustain retail into the future. We want to work with the sector to be part of the necessary reform. We want to use the millions and millions of pounds that we invest in rate relief schemes to create sustainable retail businesses for the future.
Welsh: Llywydd, rwy'n cytuno bod dadl dros ddiwygio'r system ardrethi busnes. Dyna pam y byddwn ni'n cyflwyno cynigion i ddiwygio'r system apeliadau. Dyna pam yr ydym ni wedi cytuno i gyflwyno'r ymarfer ailsgorio ar gyfer eiddo busnes flwyddyn yn gynharach. Ond os deallais awgrym yr Aelod yn iawn, ni fyddwn yn cytuno mai'r hyn y mae angen i ni ei wneud yw diwygio'r cymorth yr ydym ni'n ei gynnig i fusnesau bach yng Nghymru er mwyn seiffno cymorth oddi wrthyn nhw a'i roi i siopau manwerthu amlwladol mawr. Mae natur y stryd fawr manwerthu yn newid, ac mae'n sicr yn newid yng Nghasnewydd, ac ni fydd hen ffyrdd o geisio gwneud i'r model blaenorol weithio'n gyflymach yn cynnal manwerthu i'r dyfodol. Rydym ni eisiau gweithio gyda'r sector i fod yn rhan o'r diwygio angenrheidiol. Rydym ni eisiau defnyddio'r miliynau ar filiynau o bunnoedd yr ydym ni'n eu buddsoddi mewn cynlluniau rhyddhad ardrethi i greu busnesau manwerthu cynaliadwy ar gyfer y dyfodol.
English: Llywydd, the Welsh Government has put in place a package of support for individuals, businesses and local authorities in the immediate response phase to the flooding. We will consider what further support we can give as more information becomes available, and as things move into the recovery phase.
Welsh: Llywydd, mae Llywodraeth Cymru wedi rhoi pecyn cymorth ar waith i unigolion, busnesau ac awdurdodau lleol yn ystod y cyfnod ymateb uniongyrchol i'r llifogydd. Byddwn yn ystyried pa gymorth pellach y gallwn ni ei roi wrth i fwy o wybodaeth ddod ar gael, ac wrth i bethau symud i'r cyfnod adfer.
English: Thank you for your response, First Minister, and thank you, more importantly, for the proactive work that you and your Government has carried out. The scale of the damage caused to infrastructure by the recent flooding is becoming all too clear, with, for example, in Rhondda Cynon Taf alone, nine bridges having to be replaced, in addition to damage to roads, culverts and river walls, with an estimated cost to my local authority of £44 million and rising. Now, the UK Government has recognised its responsibility, so isn't it time the Prime Minister puts his money where his mouth is? Will you raise with the UK Government the need for them to provide sufficient financial support to make sure that we can properly repair the damage to infrastructure?
Welsh: Diolch am eich ymateb, Prif Weinidog, a diolch, yn bwysicach, am y gwaith rhagweithiol yr ydych chi a'ch Llywodraeth wedi ei wneud. Mae maint y difrod a achoswyd i'r seilwaith gan y llifogydd diweddar yn dod yn llawer rhy amlwg, ac, er enghraifft, yn Rhondda Cynon Taf yn unig, mae'n rhaid disodli naw o bontydd, yn ogystal â difrod i ffyrdd, cwlfertau a waliau afonydd, gydag amcangyfrif o gost i'm hawdurdod lleol i o £44 miliwn ac yn cynyddu. Nawr, mae Llywodraeth y DU wedi cydnabod ei chyfrifoldeb, felly onid yw'n bryd i'r Prif Weinidog roi ei arian ar ei air? A wnewch chi godi gyda Llywodraeth y DU yr angen iddyn nhw roi cymorth ariannol digonol i sicrhau y gallwn ni drwsio'r difrod i seilwaith yn iawn?
English: Llywydd, of course we're heartened to hear the Prime Minister say in the House of Commons that cash certainly will be passported through to Wales to assist in the recovery phase. My colleague Rebecca Evans raised this directly with the Chief Secretary to the Treasury in London earlier today, and we do look forward - in the budget tomorrow, if possible, but if not then, as urgently as can be thereafter - to receiving more than an assurance, but some hard cash. Because, as Vikki Howells has said, Llywydd, while the Welsh Government has been able to find and to fund, from our resources, help for individuals, businesses and for local authorities in dealing with the immediate impact of the flooding, when it comes to bridges that have been washed away or need to be demolished, roads that will need to be reconstructed, and flood defences that will have to be revisited and re-strengthened, capital investment on that scale is what the United Kingdom is there to help to provide. We look forward to the Prime Minister's assurance turning into the help that local authorities in Wales need.
Welsh: Llywydd, wrth gwrs, mae'n galonogol clywed Prif Weinidog y DU yn dweud yn Nhŷ'r cyffredin y bydd arian yn sicr yn cael ei basportio i Gymru i helpu yn y cyfnod adfer. Cododd fy nghyd-Weinidog Rebecca Evans hyn yn uniongyrchol gyda Phrif Ysgrifennydd y Trysorlys yn Llundain yn gynharach heddiw, ac rydym ni'n edrych ymlaen - yn y gyllideb yfory, os yw'n bosibl, ond os nad bryd hynny, cyn gynted ag y gellir ar ôl hynny - i gael mwy na sicrwydd, ond rhywfaint o arian pendant. Oherwydd, fel y dywedodd Vikki Howells, Llywydd, er bod Llywodraeth Cymru wedi gallu dod o hyd i gymorth i unigolion, busnesau a'r awdurdodau lleol, a'i ariannu o'n hadnoddau, i ymdrin ag effaith uniongyrchol y llifogydd, pan ddaw i bontydd sydd wedi cael eu golchi i ffwrdd neu y mae angen eu dymchwel, ffyrdd y bydd angen eu hailadeiladu, ac amddiffynfeydd rhag llifogydd y bydd yn rhaid ailedrych arnyn nhw a'u hail-gryfhau, buddsoddiad cyfalaf ar y raddfa honno yw'r hyn y mae'r Deyrnas Unedig yno i helpu i'w ddarparu. Edrychwn ymlaen at sicrwydd Prif Weinidog y DU yn troi'n gymorth y mae ei angen ar awdurdodau lleol yng Nghymru.
English: First Minister, of course you will be aware that a number of businesses in Llanrwst were flooded out on 9 February as a result of storm Ciara, yet it was only 4 March 2020 when the Minister for Economy, Transport and North Wales directly announced financial support for businesses. That was nearly a month after the event. Some have ceased trading, some are awaiting insurance payouts, and some have had to turn to savings to continue operating elsewhere. Whilst we all welcomed the £2.5 million support on the day the funding was announced, your Welsh Government explained that 'Further details on how to apply for the fund will be made available in the coming days throughBusiness Wales.' This is unacceptable, as is the fact that, as of yesterday, Business Wales was still advising that the application forms for the funding are not available. Will - [ Interruption.] Do you mind?
Welsh: Prif Weinidog, byddwch yn ymwybodol, wrth gwrs, bod nifer o fusnesau yn Llanrwst wedi dioddef llifogydd ar 9 Chwefror o ganlyniad i storm Ciara, ac eto dim ond ar 4 Mawrth 2020 y cyhoeddodd Gweinidog yr Economi, Trafnidiaeth a Gogledd Cymru gymorth ariannol ar gyfer busnesau yn uniongyrchol. Roedd hynny bron i fis ar ôl y digwyddiad. Mae rhai wedi rhoi'r gorau i fasnachu, mae rhai yn aros am daliadau yswiriant, a bu'n rhaid i rai droi at gynilion i barhau i weithredu mewn mannau eraill. Er ein bod i gyd wedi croesawu'r cymorth o £2.5 miliwn ar y diwrnod y cyhoeddwyd y cyllid, esboniodd eich Llywodraeth Cymru y 'Bydd rhagor o fanylion ynghylch sut i wneud cais am y gronfa ar gael [gan] Busnes Cymru yn y dyddiau nesaf.' Mae hyn yn annerbyniol, ac felly hefyd y mae'r ffaith bod Busnes Cymru, ddoe ddiwethaf, yn dal i gynghori nad yw'r ffurflenni cais ar gyfer y cyllid ar gael. A wnewch - [ Torri ar draws.] A fyddai wahaniaeth gennych chi?
English: Will you explain, First Minister, why you have betrayed the businesses in Llanrwst, why they've had to wait a month and they've still not seen a penny, and what measures will be taken to improve this access to much-needed funding? It is a disgrace.
Welsh: A wnewch chi esbonio, Prif Weinidog, pam yr ydych chi wedi bradychu'r busnesau yn Llanrwst, pam y bu'n rhaid iddyn nhw aros am fis ac nad ydyn nhw byth wedi gweld ceiniog, a pha fesurau fydd yn cael eu cymryd i wella'r mynediad hwn at gyllid y mae angen mawr amdano? Mae'n warth.
English: Well, Llywydd, the Member lets herself down, as she does for the second time in a week. She lets herself down when she uses language of the sort that she did to me in posing that question. There will be help for businesses in her constituency from the Welsh Government. Not a penny from her Government. She talks about a month on. Where was her Government? Where was the money coming from her - ? Not a single penny. Let me tell you that. Reflect on that, maybe, when you make these accusations in future. There is £2.5 million that I am very glad indeed - very glad indeed, Llywydd - that will be made available to businesses in the Member's constituency. They know what they have to do; they have to contact Business Wales. And this is public money, Llywydd. It is absolutely right that Business Wales have to carry out a minimum number of proper checks to make sure that the money goes to the right people in a way that would stand up to scrutiny. Of course that is right. To give you an example, Llywydd, of how quickly help can be made through the discretionary assistance fund: we've now had hundreds and hundreds of payments already made, and hundreds of thousands of pounds in the hands of householders who needed that help. We will do the same with the help that we are providing to businesses and they will know that that help has come to them as a result of the decisions made by this Welsh Government, where her Government has done absolutely nothing.
Welsh: Wel, Llywydd, mae'r Aelod yn gadael ei hun i lawr, fel y mae hi yn ei wneud am yr eildro mewn wythnos. Mae hi'n gadael ei hun i lawr pan fydd hi'n defnyddio iaith o'r fath a ddefnyddiodd wrthyf i wrth ofyn y cwestiwn yna. Bydd cymorth i fusnesau yn ei hetholaeth hi gan Lywodraeth Cymru. Dim un geiniog gan ei Llywodraeth hi. Mae hi'n sôn am fis yn ddiweddarach. Ble'r oedd ei Llywodraeth hi? O ble'r oedd yr arian yn dod ganddi hi - ? Dim un geiniog. Gadewch i mi ddweud hynny wrthych chi. Myfyriwch ar hynny, efallai, pan fyddwch chi'n gwneud y cyhuddiadau hyn yn y dyfodol. Mae £2.5 miliwn yr wyf i'n falch iawn yn wir - yn falch iawn yn wir, Llywydd - a fydd ar gael i fusnesau yn etholaeth yr Aelod. Maen nhw'n gwybod beth y mae'n rhaid iddyn nhw ei wneud; mae'n rhaid iddyn nhw gysylltu â Busnes Cymru. Ac arian cyhoeddus yw hwn, Llywydd. Mae'n hollol iawn bod yn rhaid i Busnes Cymru gynnal nifer ofynnol o wiriadau priodol i wneud yn siŵr bod yr arian yn mynd i'r bobl iawn mewn ffordd a fyddai'n gwrthsefyll craffu. Wrth gwrs bod hynny'n iawn. I roi enghraifft i chi, Llywydd, o ba mor gyflym y gellir rhoi cymorth ar gael drwy'r gronfa cymorth dewisol: rydym ni wedi cael cannoedd ar gannoedd o daliadau eisoes erbyn hyn, a channoedd o filoedd o bunnoedd yn nwylo deiliaid tai yr oedd angen y cymorth hwnnw arnyn nhw. Byddwn yn gwneud yr un fath gyda'r cymorth yr ydym ni'n ei roi i fusnesau, a byddan nhw'n gwybod bod y cymorth hwnnw wedi dod iddyn nhw o ganlyniad i'r penderfyniadau a wnaed gan y Llywodraeth hon yng Nghymru, tra nad yw ei Llywodraeth hi wedi gwneud dim byd o gwbl.
English: I thank the Member for that question and, indeed, for the tone in which it was asked, for her recognition of the help that has been provided. I want to absolutely associate myself with what she said about the enormously generous community response that there has been to people in distress. The funds that we have made available at this point, Llywydd, have been to deal with the immediate impact of the flooding - people whose goods have been destroyed and needed just an immediate cash injection to be able to deal with that impact. As we move into the recovery phase then of course we will look to see what other forms of help might be available. I'm very happy to study the example that the Member has highlighted this afternoon to see if something of that sort can be put in place here in Wales.
Welsh: Diolchaf i'r Aelod am y cwestiwn yna ac, yn wir, am y dôn a ddefnyddiwyd i'w ofyn, am ei chydnabyddiaeth o'r cymorth sydd wedi ei ddarparu. Hoffwn gysylltu fy hun yn llwyr â'r hyn a ddywedodd am yr ymateb cymunedol hael dros ben a fu i bobl mewn trallod. Bu'r cyllid yr ydym ni wedi ei ddarparu ar hyn o bryd, Llywydd, i ymdrin ag effaith uniongyrchol y llifogydd - pobl y mae eu nwyddau wedi eu dinistrio ac a oedd angen chwistrelliad ariannol ar unwaith i allu ymdrin â'r effaith honno. Wrth i ni symud i'r cyfnod adfer yna wrth gwrs byddwn ni'n edrych i weld pa fathau eraill o gymorth a allai fod ar gael. Rwy'n hapus iawn i astudio'r enghraifft y mae'r Aelod wedi tynnu sylw ati y prynhawn yma i weld a oes modd sefydlu rhywbeth o'r fath yma yng Nghymru.
English: First Minister, can I first of all thank you for how speedily you came into Treforest in the aftermath of the floods? Now, the Treforest industrial park is an area that has been massively hit: many, many businesses, tens of millions of pounds of damage, and there are many hundreds of jobs that are at stake on that. The first thing I'd say is that the three-month business rate credit that businesses are going to be getting if they've been affected is very much valued. I know that is being funded by Welsh Government, but I would like to make the point of course that there will be some businesses that will take a lot longer to actually be able to get up and running again and I wonder whether there is scope for flexibility where those who have particular difficulties in getting up and running would be able to get, perhaps, further extensions to that. I wonder if that's something you'll give some support to. The other point I would make is this: there are literally hundreds of jobs at stake in the Treforest industrial area and in this particularly difficult climate we're going through. Had they all been concentrated in one factory there would be immediate packages of support. Of course, with a lot of small businesses, it is a much more complex situation. I wonder if you would actually find time to pay a visit to the industrial estate there to meet with some of the businesses to discuss their particular needs, the support that has been given, but also what may need to be done in order to get that estate up and running and to protect those hundreds of jobs?
Welsh: Prif Weinidog, a gaf i ddiolch i chi yn gyntaf am ba mor gyflym y daethoch chi i Drefforest yn sgil y llifogydd? Nawr, mae Parc Diwydiannol Trefforest yn ardal sydd wedi dioddef yn aruthrol: llawer iawn o fusnesau, degau o filiynau o bunnoedd o ddifrod, ac mae cannoedd lawer o swyddi yn y fantol yn hynny o beth. Y peth cyntaf y byddwn i'n ei ddweud yw bod y credyd ardrethi busnes tri mis y mae busnesau'n mynd i'w gael os ydyn nhw wedi eu heffeithio yn cael ei werthfawrogi'n fawr iawn. Gwn mai Llywodraeth Cymru sy'n ariannu hynny, ond hoffwn wneud y pwynt wrth gwrs y bydd rhai busnesau yn cymryd llawer mwy o amser i allu dod yn weithredol eto a tybed a oes lle i hyblygrwydd lle mae'r rhai sy'n cael anawsterau arbennig o ran dod yn weithredol yn gallu ei gael, estyniadau pellach i hynny, efallai. Tybed a yw hynny'n rhywbeth y gwnewch chi roi rhywfaint o gefnogaeth iddo. Y pwynt arall y byddwn i'n ei wneud yw hyn: mae cannoedd o swyddi yn y fantol yn llythrennol yn ardal ddiwydiannol Trefforest ac yn enwedig yn yr hinsawdd arbennig o anodd hwn yr ydym ni'n byw ynddo. Pe bydden nhw i gyd wedi'u crynhoi mewn un ffatri, byddai pecynnau cymorth ar gael ar unwaith. Wrth gwrs, gyda llawer o fusnesau bach, mae'n sefyllfa fwy cymhleth o lawer. Tybed a allwch chi neilltuo amser i ymweld â'r ystâd ddiwydiannol yn y fan honno i gyfarfod â rhai o'r busnesau i drafod eu hanghenion penodol, y cymorth a roddwyd, ond hefyd yr hyn y gallai fod angen ei wneud er mwyn sicrhau bod yr ystâd honno'n weithredol ac i ddiogelu'r cannoedd o swyddi hynny?
English: Llywydd, can I recognise the very particular impact that flooding has had on the Treforest industrial estate? The three-month business rate holiday that the Welsh Government will fund was, again, part of that immediate response package. I will be meeting the leader of Rhondda Cynon Taf council on Thursday of this week to discuss the recovery phase with him, including the recovery that is necessary at Treforest, and will of course take up with him whatever ideas he has and others have to be able to respond to the ongoing difficulty that businesses in that part of Wales face.
Welsh: Llywydd, a gaf i gydnabod yr effaith benodol iawn y mae llifogydd wedi ei chael ar ystâd ddiwydiannol Trefforest? Unwaith eto, roedd y gwyliau tri mis o ardrethi busnes y bydd Llywodraeth Cymru yn eu hariannu yn rhan o'r pecyn ymateb uniongyrchol hwnnw. Byddaf yn cyfarfod ag arweinydd cyngor Rhondda Cynon Taf ddydd Iau yr wythnos hon i drafod y cyfnod adfer gydag ef, gan gynnwys y gwaith adfer sy'n angenrheidiol yn Nhrefforest, a byddaf wrth gwrs yn trafod ag ef pa bynnag syniadau sydd ganddo ac sydd gan bobl eraill i allu ymateb i'r anhawster parhaus y mae busnesau yn y rhan honno o Gymru yn ei wynebu.
English: Can I thank the Member for that, Llywydd? Our strategy for reversing the decline in biodiversity encompasses large landscape scale projects such as the national forest, as well as support for the smaller things that all communities and organisations can deliver locally, such as the actions supported by our new Local Places for Nature scheme, launched last month.
Welsh: A gaf i ddiolch i'r Aelod am hynna, Llywydd? Mae ein strategaeth ar gyfer gwrthdroi'r dirywiad mewn bioamrywiaeth yn cwmpasu prosiectau mawr ar raddfa'r dirwedd fel y goedwig genedlaethol, yn ogystal â chymorth i'r pethau llai y gall pob cymuned a sefydliad eu darparu'n lleol, fel y camau a gefnogir gan ein cynllun Lleoedd Lleol ar gyfer Natur, a lansiwyd fis diwethaf.